高萬興

高萬興 ， 五代將領 ， 字鼎臣 ， 河西 （ 道治今甘肅省武威市 ） 人 ， 一說延州人 。 高萬興出身行伍 。 高萬興祖父高君佐 ， 官至鄜延節度判官 。 父高懷遷 ， 爲本郡牙將 ， 都押衙 。 高萬興與弟弟高萬金都有武才 ， 效命本軍 。 自從王行瑜戰敗後 ， 鄜延州縣都被李茂貞強佔 ， 李茂貞以其部將胡敬璋爲節度使 ， 高萬興爲胡敬璋部騎將 ， 兄弟們都有戰功 。 邠寧節度使楊崇本是李茂貞義子 ， 改名李繼徽 。 朱溫殺害唐昭宗 ， 李茂貞 、 李繼徽和西川節度使 、 蜀王王建兵會岐陽 ， 討伐朱溫 ， 朱溫派王重師守雍州 、 劉知俊守同州抗拒 。 李茂貞與王建會兵以圖討伐 ， 久戰無功 。 天祐五年 （ 908年 ） 冬 ， 胡敬璋卒 ， 楊崇本以他的愛將劉萬子爲鄜延節度使 ， 劉萬子兇暴失士心 。 楊崇本被後梁所攻 。 天祐六年 （ 910年 ） 二月 ， 劉萬子葬胡敬璋 ， 高萬興與其弟高萬金乘發喪之日 ， 縱兵擊殺劉萬子 ， 歸降朱溫 。 朱溫授高萬興爲鄜延招撫使 ， 高萬興與劉知俊合兵攻收鄜州 （ 今陝西省富縣 ） 、 坊州 （ 今陝西省黃陵縣東南 ） 、 丹州 （ 今陝西省宜川縣 ） 、 延州 （ 今陝西省延安市北 ） 等州 ， 朱溫分四州爲忠義軍節度使 （ 治延州 、 代管丹州 ） 、 保大軍節度使 （ 治鄜州 、 代管坊州 ） 兩鎮 ， 以高萬興 、 高萬金爲節度使 。 高萬金卒 ， 後梁以高萬興兼兼領彰武 、 保大兩鎮節度使 ， 爲延州節度使 。 官至太師 、 中書令 ， 封北平王 。 任內於禧州開場賣顆鹽 ， 取代原來專鹽市場 。 唐莊宗滅後梁 ， 高萬興入朝 ， 參預郊禮陪位 ， 還鎮 。 後唐仍授高萬興舊職 ， 官爵如故 。 兼彰武 （ 治延州 ） 、 保大兩鎮節度使 。 同光三年 （ 925年 ） 閏十二月 ， 高萬興卒於官任 ， 其子高允韜權典留後 。